2022 12 21
LT
Europos Sąjungos oficialusis leidinys
L 327/11
(63)
siekiant darnos su Reglamentu (ES) 2021/2115 ir supaprastinti taisykles, pagal kurias patvirtinama, kad pagal BŽŪP strateginius planus bendrai finansuojama dalis ir papildomas nacionalinis finansavimas yra valstybės pagalba, reikalavimų pranešti reikėtų netaikyti įvairių kategorijų pagalbai, kuri teikiama kaimo vietovėse veiklą vykdančioms MVĮ, apimančiai pagalbą pagrindinėms paslaugoms ir infrastruktūrai, verslo pradžiai, bendradarbia­ vimui, pagalbą ūkininkams, pirmą kartą dalyvaujantiems medvilnės ir maisto produktų kokybės sistemose, ir informacijos apie maisto produktus, kuriems taikoma kokybės sistema, teikimo ir jų pardavimo skatinimo priemones.
Tokios pagalbos priemonės turėtų būti identiškos pagrindinėms kaimo plėtrai skirtoms intervencinėms priemonėms, o pagalba, kuriai netaikomas reikalavimas pranešti, turėtų būti teikiama tik pagal atitinkamos valstybės narės BŽŪP strateginį planą ir turi jį atitikti;
(64)
priimdama daugelį sprendimų, visų pirma pagal 2014 m. gaires, Komisija pagalbai, skirtai pagrindinėms paslau­ goms teikti bei infrastruktūrai kaimo vietovėse plėtoti, ir pagalbai bendradarbiavimui kaimo vietovėse taikė Sutarties 107 ir 108 straipsnius.
2014–2020 m. Komisija patvirtino 27 pagalbos schemas, susijusias su pagrin­ dinėmis paslaugomis bei infrastruktūra kaimo vietovėse, ir 28 pagalbos schemas, susijusias su bendradarbiavimu kaimo vietovėse.
Komisijos patirtis rodo, kad, atsižvelgiant į aiškius suderinamumo kriterijus ir į tai, kad ja prisidedama prie ekonomikos įvairinimo ir naujos ekonominės veiklos kūrimo, kaimo vietovėms skirtos pagalbos priemonės labai neiškreipia konkurencijos vidaus rinkoje.
Todėl tikslinga pagalbai, skirtai pagrindinėms paslau­ goms teikti bei infrastruktūrai kaimo vietovėse plėtoti, ir pagalbai bendradarbiavimui kaimo vietovėse netaikyti pranešimo apie valstybės pagalbą reikalavimo;
(65)
tačiau reikalavimas pranešti neturėtų būti taikomas pagalbai, skirtai pagrindinėms paslaugoms teikti bei infrast­ ruktūrai kaimo vietovėse plėtoti, ir pagalbai bendradarbiavimui kaimo vietovėse tik tuo atveju, jei ji teikiama pagal BŽŪP strateginį planą, kurį Komisija patvirtino pagal Reglamentą (ES) 2021/2115;
(66)
valstybės pagalba MVĮ, dalyvaujančioms bendruomenės inicijuotos vietos plėtros (BIVP) projektuose, kurie nuro­ dyti Europos Parlamento ir Tarybos reglamento (ES) 2021/1060 (16) 31 straipsnyje ir pagal Reglamentą (ES) 2021/2115 priskiriami pagal iniciatyvą LEADER įgyvendinamiems projektams, nedaro didelio poveikio konku­ rencijai, visų pirma atsižvelgiant į teigiamą pagalbos vaidmenį sudarant sąlygas dalytis žiniomis, ypač vietos ir žemės ūkiu besiverčiančiose bendruomenėse, taip pat į dažnai kolektyvinį pagalbos pobūdį ir palyginti nedidelį jos mastą.
Šie projektai yra integruoti, daugiašaliai ir daugiasektoriai, todėl gali kilti tam tikrų sunkumų nustatant jų rūšį pagal valstybės pagalbos teisėje numatytą klasifikaciją.
Atsižvelgiant į tai, kad pavieniai BIVP projektai, atrinkti remiantis daugiamete vietos plėtros strategija, nustatyta ir įgyvendinama viešojo ir privačiojo sektorių partnerystės pagrindu, yra vietinio pobūdžio, ir tai, kad jais atsižvelgiama į bendruomenės, socialinius, su aplinka ir klimato kaita susijusius interesus, šiuo reglamentu turėtų būti sprendžiami tam tikri sunkumai, su kuriais susiduriama įgyvendinant BIVP projektus, siekiant palengvinti jų atitiktį valstybės pagalbos taisyklėms; Savival­ dybės dėl savo pobūdžio nepatenka į MVĮ apibrėžties taikymo sritį (akcijos priklauso valstybei).
Tačiau savival­ dybės dažnai atlieka labai svarbų vaidmenį rengiant ir įgyvendinant BIVP projektus.
Todėl, kai BIVP projektas vykdomas siekiant vieno iš Reglamento (ES) 2015/1588 1 straipsnyje nustatytų tikslų, turėtų būti galima taikyti bendrąją išimtį ir su tokiu projektu susijusiai pagalbai savivaldybėms;
(67)
atsižvelgiant į tai, kad MVĮ gaunamos nedidelės pagalbos, joms tiesiogiai ar netiesiogiai gaunant naudos iš BIVP projektų, poveikis prekybai ir konkurencijai yra nedidelis, tais atvejais, kai bendra pagalbos vienam projektui suma neviršija tam tikros viršutinės ribos, turėtų būti nustatytos paprastos taisyklės.
Tai taip pat turėtų būti taikoma savivaldybėms, kurios tiesiogiai ar netiesiogiai gauna naudos iš BIVP projektų ir kurios siekia vieno iš Reglamento (ES) 2015/1588 1 straipsnyje nustatytų tikslų;
(68)
tam tikrų kategorijų pagalba, kaip antai pagalba moksliniams tyrimams, žinių perdavimui ir informavimo veiklai, be kita ko, pasitelkiant ES kosmoso technologijomis grindžiamus duomenis bei paslaugas, konsultavimo paslaugų teikimo pagalba, pavadavimo ūkyje pagalba, pagalba pardavimo skatinimo veiklai, pagalba, kurios lėšomis kompensuojama gyvūnų ligų ir augalų kenkėjų prevencija ir likvidavimas ar išnaikinimas, netiesiogiai teikiama galutiniams pagalbos gavėjams natūra kaip subsidijuojamos paslaugos.
Tokiais atvejais pagalba, kuriai netaikomas reikalavimas pranešti, turėtų būti mokama atitinkamos paslaugos teikėjui ar veiklos vykdytojui;
(69)
pagal Reglamento (ES) 2015/1588 4 straipsnio 1 dalį valstybės pagalbos politiką būtina periodiškai persvarstyti.
Todėl šio reglamento taikymo laikotarpis turėtų būti ribotas.
Taigi tikslinga nustatyti pereinamojo laikotarpio nuostatas, įskaitant taisykles dėl pagalbos schemoms, kurioms taikoma išimtis, skirto suderinimo laikotarpio baigiantis šio reglamento galiojimo laikotarpiui.
Tokiomis taisyklėmis valstybėms narėms turėtų būti suteikiama laiko prisitaikyti prie naujos tvarkos,
(16) 2021 m. birželio 24 d. Europos Parlamento ir Tarybos reglamentas (ES) 2021/1060, kuriuo nustatomos bendros Europos regio­ ninės plėtros fondo, „Europos socialinio fondo +“, Sanglaudos fondo, Teisingos pertvarkos fondo ir Europos jūrų reikalų, žvejybos ir akvakultūros fondo nuostatos ir šių fondų bei Prieglobsčio, migracijos ir integracijos fondo, Vidaus saugumo fondo ir Sienų valdymo ir vizų politikos finansinės paramos priemonės taisyklės (OL L 231, 2021 6 30, p. 159).